Üldkohtu 17. aprilli 2024. aasta otsus – Föreningen Svenskt Landskapsskydd versus Euroopa Komisjon
(kohtuasi T-346/22)1
(Keskkond – Rootsi Kuningriigi riiklik energia- ja kliimakava ajavahemikuks 2021-2030 – Vaie – Määruse (EÜ) nr 1367/2006 artikli 10 lõige 1 – Vaide rahuldamata jätmine – Tühistamishagi – Hindamisviga – Tegevusetuse hagi – Tegutsemise üleskutse puudumine – Vastuvõetamatus)
Kohtumenetluse keel: inglise
Pooled
Hageja: Föreningen Svenskt Landskapsskydd (Koler, Rootsi) (esindaja: barrister G. Byrne)
Kostja: Euroopa Komisjon (esindajad: B. De Meester ja G. Gattinara)
Kostja toetuseks menetlusse astujad: Euroopa Parlament (esindajad: O. Denkov ja J. Etienne), Euroopa Liidu Nõukogu (esindajad: L. Vétillard ja J. Himmanen)
Ese
Oma hagis palus hageja esiteks ja peamisena tühistada ELTL artikli 263 alusel tühistada Euroopa Komisjoni otsus, millest hagejale anti teada 1. aprilli 2022. aasta kirjaga ja milles käsitleti selle vaide rahuldamata jätmist, mille hageja esitas 15. detsembril 2021, ning teiseks ja teise võimalusena palus hageja ELTL artikli 265 alusel tuvastada, et komisjon jättis õigusvastaselt tegemata toimingu, mis oli hageja 13. detsembril 2021 esitatud taotluse ese ja mis puudutas Rootsi Kuningriigi energia- ja kliimakava ajavahemikuks 2021-2030.
Resolutsioon
Jätta hagi rahuldamata.
Jätta Föreningen Svenskt Landskapsskyddi kohtukulud tema enda kanda ja mõista temalt välja Euroopa Komisjoni kohtukulud.
Jätta Euroopa Parlamendi ja Euroopa Liidu Nõukogu kohtukulud nende endi kanda.
____________
1 ELT C 311, 16.8.2022.